《喜晴》
宋代·卫宗武

梅雨成霖味已甘，淋淳更久恐难堪。
风雷几昼起平陆，星斗一宵移下潭。
万畛针芒青曳曳，千山鳞羽绿毵毵。
老夫晴雨不关念，心醉青编维日酣。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。